הוועדה לקידום מעמד האישה ולשוויון מגדרי, כנסת 24, פרוטוקול מספר 14, 2021-11-08 00:00

עאידה תומא סלימאן: שלום לכולן, אני מתכבדת לפתוח את הוועדה לקידום מעמד האישה ולשוויון מגדרי.

עאידה תומא סלימאן: היום נתמקד ביישום החלטה 1325, של מועצת הביטחון של האו"ם על כל הנגזרות מזה מבחינת החלטת הממשלה בנושא.

עאידה תומא סלימאן: אני רוצה להתחיל בהקדמה בנושא של ההחלטה הזו.

עאידה תומא סלימאן: ההחלטה הזו היא פרי עבודה של שנים רבות של ארגוני נשים ופעילות פמיניסטיות ברמה הבין-לאומית.

עאידה תומא סלימאן: נשים שחוו את החיים במצבים של קונפליקטים.

עאידה תומא סלימאן: הבינו שהשפעת כל קונפליקט, ובמיוחד קונפליקטים שהם ברמה של מלחמות, או מאבקים מזויינים משפיעים על חיי הנשים בצורה שונה מאשר על חיי הגברים באופן כללי.

עאידה תומא סלימאן: הנשים שחוו את הטראומה של לחיות במצב של קונפליקט מזויין, הבינו גם כן שהיכולת שלהן להשפיע על פתרון הקונפליקט היא מוגבלת, לצערנו הרב, בגלל המצב הקיים בעולם באופן כללי, ובמדינות שהחיים מקבלים פאן מיליטריסטי גברי שוביניסטי בהרבה מהמקרים יותר מאשר במקומות אחרים בעולם.

עאידה תומא סלימאן: הפעילות הזו הגיעה עד כדי כך, שמועצת הביטחון של האו"ם הבינה את הצורך בקבלת החלטה מאוד ברורה שמדברת על שילוב וקידום נשים והטמעת חשיבה מגדרית בשלושה שלבים עיקריים של החיים של הנשים בפתרון סכסוך, או במצב של קונפליקט.

עאידה תומא סלימאן: השלב הראשון שהוא בעת הקונפליקט עצמו, בעת המלחמה, או המאבק המזויין, שבו נשים יכולות לקבל הגנה מיוחדת לא רק בעניין של אלימות מגדרית בתוך המשפחה, אלא גם כן מפניה של אלימות מגדרית מכוונת על ידי המעורבים בקונפליקט, אם זה צבא, אם זה לוחמים למיניהם.

עאידה תומא סלימאן: השלב השני שבו גם כן שילוב נשים חשוב מאוד הוא בעת פתרון הסכסוך.

עאידה תומא סלימאן: כלומר, בשלבי המשא ומתן, בשלבי קביעת ההסכמים, ונשים חייבות להיות חלק מהתהליך הזה, כדי להביא את הפרספקטיבה המגדרית של איך פתרון יכול להשפיע על חיי נשים, ואיך אפשר להשיג פתרון שייטיב עם הנשים ולא יקשה עליהן יותר, דוגמה שאפשר תמיד להשתמש בה מהסכמי אוסלו והחלוקה שנעשתה לאזורי אל"ף, ואזורי בי"ת, ואיך זה השפיע על חיי נשים אפילו בעניינים של משמורת ילדים, והמעבר ממקום למקום כדי לראות את הילדים, אם הילדים במקרה נמצאים מסוים וההורים נמצאים באזור אחר או אחד מההורים.

עאידה תומא סלימאן: השלב השלישי שמחייב החלטת האו"ם, מועצת הביטחון, זה שילוב נשים בשיקום לאחר מצב של קונפליקט.

עאידה תומא סלימאן: איך נשים יכולות להיות בבנייה מחודשת של חברה שוויונית, של חברה שעולה על דרכי השלום ופתרון סכסוכים בדרכי שלום.

עאידה תומא סלימאן: כבר עברו 21 שנים מאז ההחלטה הזו.

עאידה תומא סלימאן: ב-2014, מדינת ישראל קיבלה על עצמה, ממשלת ישראל דאז, קיבלה על עצמה החלטה, וההחלטה פירטה בצורה מאוד קונקרטית את השלבים שצריך לעבור כדי ליישם את ההחלטה הזו.

עאידה תומא סלימאן: כדאי להגיד שמדינת ישראל גם כן הייתה מהראשונות שאימצה את ההחלטה.

עאידה תומא סלימאן: וגם כן שהיא חוקקה חוק שהוא קשור להחלטה, החוק שקשור בייצוג נשים.

עאידה תומא סלימאן: אבל לצערי הרב, מדינת ישראל קיבלה על עצמה לקחת רק את הצד של קידום ושילוב נשים, והטמעת חשיבה מגדרית כאילו, ולהתעלם מהנושא של הקומפלקס והשפעתו והגנה על נשים בזמן הקומפלקס, וגם כן, לצערי הרב, גם כן, לצערי הרב, גם על שילוב נשים בתהליך של פתרון.

עאידה תומא סלימאן: אבל פה אני לא אלאה הרבה על זה, כי תהליך לפתרון הסכסוך לא קיים, אז גם כן קשה להיאבק כדי שהנשים יהיו חלק ממנו.

עאידה תומא סלימאן: אני חושבת שהגיע הזמן גם כן, ואני עקבתי אחרי הנושא הזה, בכנסת ה-20, כאשר ישבתי בראש הוועדה הזו, עקבתי מקרוב.

עאידה תומא סלימאן: אני יודעת שארגוני החברה האזרחית גם כן עוקבים אחרי הנושא הזה, אפילו פיתחו תוכניות בנושא, לפחות אני מכירה שתי תוכניות בנושא הזה, ואני יודעת שגם משרדי הממשלה עושים מי שיותר, מי שפחות עושים בנושא הזה.

עאידה תומא סלימאן: אבל ההחלטה היא בעצם אחריותה הישירה של הרשות לקידום מעמד האישה.

עאידה תומא סלימאן: גם בנובמבר 2020, לכבוד 20 שנה להחלטת האו"ם, ניגשתי לשרה לשוויון חברתי, עם שאילתה, שהמשרד שלה אמון על הנושא, ושאילתה על ההתקדמות, ועל איך בעצם מתקדמים ביישום ההחלטה.

עאידה תומא סלימאן: בזמנו, השרה נתנה לי הבטחה מאוד ברורה של הקמת ועדה מיוחדת, כפי שההחלטה מ-2014, בעצם, קבעה וגם כן, דיווחה על כמה צעדים שהולכים להינקט.

עאידה תומא סלימאן: אני אשמח היום שגם נעבור על העשייה שנעשתה מאז, מ-2020 בנובמבר להיום, זה בדיוק כמעט שנה מלאה שאנחנו באות לבדוק מה קרה בשנה האחרונה, מה התקיים מההבטחות שנתנה השרה בזמנו בשאילתה.

עאידה תומא סלימאן: ונשמע גם כן סקירה כללית של המשרד לשוויון חברתי, והרשות לקידום מעמד האישה, בעצם הרשות, לא המשרד.

עאידה תומא סלימאן: אחר-כך נפנה למשרד החוץ, שאני מבינה, בשעה טובה יש מינוי של תקן מיוחד בתוך משרד החוץ, ונשמע מה אתם מתכננים ומה עשיתם עד עכשיו בנושא הזה.

עאידה תומא סלימאן: בבקשה, חברת הכנסת גבי לסקי.

גבי לסקי: אשמח להתייחס.

גבי לסקי: קודם כל, תודה כבוד היושבת ראש, על הדיון ולכל הנוכחות במקום.

גבי לסקי: כשהייתי חברת מועצת העיר תל-אביב יפו, יו"ר הוועדה לקיום המגדרי, יחד עם תנועת "מעכי" שנוכחות פה.

גבי לסקי: העברנו כעירייה ראשונה בעולם את הטמעת החלטה 1325 אל תוך העירייה, ואנחנו גם משמשות דוגמה למקומות אחרים בעולם בעניין הזה.

גבי לסקי: אחד הדברים החשובים שאנחנו דיברנו שם, בהמשך לדבריך, כבוד היושבת ראש, הצורך להכניס להגדרה של ביטחון, הגדרה רחבה יותר ממה שאנחנו בדרך כלל מייחסים כביטחון, לא רק בזמן קונפליקט, ולא רק במשא ומתן מדיני, אלא שביטחון כשאנחנו מדברים בעיניים מגדריות, זה גם הביטחון שלנו במרחב הציבורי, הביטחון בבית, ביטחון כלכלי, פסיכולוגי, כל הדברים האלה, כך שגם לעיריות גם כשאנחנו לא עוסקים בשאלות של מלחמה ושלום, גם שם יש תפקיד מאוד חשוב ורציני למושג הביטחון, ולהחלטה 1325.

גבי לסקי: דבר שני, הנושא של הטמעת החשיבה המגדרית של ג'נדרמן מיינסטרימית, זה משהו שאנחנו צריכים להטמיע בכל תוכנית גם מבחינת התקציב, וגם מבחינת התכנון העירוני, התכנון התוכניות הממשלתיות, זה משהו שצריך להיות רציני.

גבי לסקי: ודבר אחרון, חשוב כפי שאני חוויתי את זה בעיריית ירושלים, החשיבות לערב גם בכל ועדה את החברה האזרחית, את הנשים שעוסקות בזה ביום-יום, ואני מציעה שגם הוועדה הזאת שהוקמה בהמשך לדברים שלך, תאמץ את הגישה הזאת שיש להכניס את החברה האזרחית אל תוך הדיונים כי יש להם את הניסיון ואת הידע איך ליישם את ההחלטה הזאת באופן יום-יומי ותדיר.

גבי לסקי: תודה רבה.

עאידה תומא סלימאן: תודה רבה, חברת הכנסת גבי לסקי.

עאידה תומא סלימאן: בבקשה, אוה.

אוה מדז'יבוז': קודם כל, אני רוצה להתחיל עם המסגרת.

אוה מדז'יבוז': בממשלה הקודמת השרה שהייתה דאז, וגם השרה היום, התחייבה – אני נתתי לה את הגושפנקא להתחייב, שהתוכנית תוגש ביום האישה הבין-לאומי, דאז, שזה ה-8 במרץ, ובאמצע הממשלה התחלפה, היא התפטרה.

אוה מדז'יבוז': אנחנו בקדנציה נוספת, לכן התאריך החדש הוא ה-8 במרץ הקרוב, בו אמורה להיות מוגשת התוכנית לממשלה, התוכנית המוצעת הממשלתית.

אוה מדז'יבוז': ועכשיו, זאת המסגרת שלנו.

אוה מדז'יבוז': מחר מתכנסת הוועדה הבין-משרדית, שבה נציגים כל משרדי הממשלה שנקבעו בהחלטת הממשלה המקורית.

אוה מדז'יבוז': בנוסף, ביקשו ומאוד שמחנו, גם המנכ"לית של משרד רוה"מ החלופי, הם לא הופיעו בהחלטת ממשלה המקורית, אבל כמובן בשמחה אנחנו נקבל אותם.

אוה מדז'יבוז': אני יכולה להציג לכם את סדר היום, ואז נלך לפעולות, כדי שתראו את המסגרת של הפעילות של הוועדה.

אוה מדז'יבוז': מחר מתכנסת הוועדה, אני מציגה את הפעילות.

אוה מדז'יבוז': חלק שיהיו מחר בוועדה, אז אני אחזור על עצמי, כי חלק מהדברים אני אציג פה ועכשיו.

עאידה תומא סלימאן: יש חברה אזרחית בוועדה?

אוה מדז'יבוז': בוודאי.

אוה מדז'יבוז': לכן אני מקריאה את סדר-היום, כי אני חושבת שזה ייתן תמונה יותר טובה לכול.

אוה מדז'יבוז': אחרי הסקירה שלי, אנחנו מתחילים עם הסקירה של הפעילות של החברה האזרחית.

אוה מדז'יבוז': יציגו עו"ד נטע לוי, מעמותת "אית"ך מעכי" ותניה מרקוס, מנכ"לית פורום דבורה, וגם אמורה להציג נבילה אספניולי, הקואליציה האלטרנטיבית של 1325.

אוה מדז'יבוז': לאחר מכן, החלק השני, אביבה רז שכטר, ממשרד החוץ, שליחה המיוחדת שלנו ליישום ההחלטה בראייה בין-לאומית.

אוה מדז'יבוז': יש לנו את ההנחיות היועץ המשפטי על-ידי עו"ד הילה טנא ממשרד המשפטים.

אוה מדז'יבוז': והתוכנית הלאומית למניעת אלימות על-ידי הגב' איריס פלורנטין ממשרד הרווחה.

אוה מדז'יבוז': זה מה שמיועד מחר, שזה בעצם ההתכנסות הראשונה.

אוה מדז'יבוז': משם אנחנו יוצאים לדרך כדי לבנות את התוכנית.

אוה מדז'יבוז': כרגע אנחנו בונות ביחד את כל שלבי הדיונים של הוועדה.

אוה מדז'יבוז': יהיו עוד שולחנות עגולים.

אוה מדז'יבוז': יהיו עוד נציגים.

אוה מדז'יבוז': הרי אי אפשר לתת לכולם לדבר כל הזמן.

אוה מדז'יבוז': אז כרגע, מי שמוביל איתי מבחינת החברה האזרחית את התהליך, זה אית"ך מעכ"י, ופורום דבורה.

אוה מדז'יבוז': כמובן שיינתן מקום ושולחן עגול לכל מי שמוצא לנכון לחברה האזרחית לבוא ולהשמיע ולתרום.

עאידה תומא סלימאן: בעצם אתן לא יכולתן להתחיל עם הוועדה הזאת מאז מלפני שנה?

עאידה תומא סלימאן: למה זה לקח שנה שלמה?

אוה מדז'יבוז': כרגע מי שמוביל את התהליך ופורום, כמובן לכל מי שמוצא בחברה האזרחית לבוא ולהשמיע ולתרום.

עאידה תומא סלימאן: בעצם אתם לא יכולתם מאז מלפני שנה, למה זה לקח שנה שלמה?

אוה מדז'יבוז': את הוועדה כן, הפעולות לא, זה ההבדל.

אוה מדז'יבוז': אגיד לך למה הוועדה כן.

אוה מדז'יבוז': כי בהחלטת הממשלה כתוב שזה צריך להיות בדרגת מנכ"ל או מישהו בכיר.

אוה מדז'יבוז': כשממשלה מתחלפת, והמנכ"לים כל הזמן מתחלפות – תשמעי, בתקופה שבין שתי הקדנציות, איציק שמולי היה השר, לאחר מכן, היה מיכאל ביטון, זאת אומרת הייתה תחלופה מאוד גדולה בשנה הזאת.

עאידה תומא סלימאן: כן, אבל זה לא שייך לשרים.

אוה מדז'יבוז': לא, זה כן שייך לשרים מבחינת היבט של רוח המפקד ולמשרד.

אוה מדז'יבוז': כשבאים ואומרים – תמנו מישהו בכיר, והמנכ"לים בעצמם מתחלפים, והדרג המקצועי היה יותר קשה.

עאידה תומא סלימאן: בו נזכור שההחלטה הזו מ-2014.

עאידה תומא סלימאן: מאז הייתה צריכה לקום ב-2014.

אוה מדז'יבוז': אוקיי.

אוה מדז'יבוז': זה לא שייך לתקופתי, אז מהרגע שאני לצערי בתפקיד הזה, הממשלות מתחלפות, את צודקת, זה היה צריך להיות מוקם ב-2014, אבל לא נוכל לשנות את העבר, אז נתמקד בעתיד.

אוה מדז'יבוז': יחד עם זאת, למרות שזה לא נכנס למסגרת של התוכנית, הדברים נעשו.

אוה מדז'יבוז': כן פעלנו כדי לפעול בשטח ליישום ההחלטה.

אוה מדז'יבוז': הדבר הראשון, חשוב ומוביל, זה הנושא של המדריך להטמעת חשיבה מגדרית, שהוא התחיל בשנת 2015, כשאני נכנסתי בשנת 2018, ריעננו - היא הריענון של המדריך.

אוה מדז'יבוז': ב-2020 הושלם במלואו.

אוה מדז'יבוז': יש מדריך, נשמח להציג אותו בוועדה אם תרצי בהזדמנות, אם זה מעניין, והוא נכנס להטמעה בתוך משרדי הממשלה.

עאידה תומא סלימאן: מה זאת אומרת?

אוה מדז'יבוז': כשיש כל מיני החלטת, כמו הדיון שלנו שיהיה בשבוע הבא, בעזרת השם, הנושא של תקציב מגדרי, יש החלטות, אבל הביצוע, המעקב והמשימות והיעדים לא בדיוק נאכפים.

אוה מדז'יבוז': זאת אומרת, יש הבדל בין לקבל את ההחלטה לבין לבצע אותה בפועל.

עאידה תומא סלימאן: אבל זה התקציב של הרשות.

עאידה תומא סלימאן: אבל היה תקציב עכשיו.

אוה מדז'יבוז': יפה.

אוה מדז'יבוז': וזה מה שאנחנו הולכים לעשות.

אוה מדז'יבוז': לא היה שלוש שנים תקציב, על מה את מדברת?

עאידה תומא סלימאן: לפני שבוע היה תקציב מדינה.

קרן ברק: בשנת 2020, היה תקציב, 2021, לא היה.

גבי לסקי: השאלה אם בחנתם אותו לפני שהתקציב עבר.

אוה מדז'יבוז': לא הבנתי.

אוה מדז'יבוז': את מדברת על הניתוח של התקציב המגדרי?

עאידה תומא סלימאן: זה בוודאי.

עאידה תומא סלימאן: מה בוודאי?

עאידה תומא סלימאן: אנחנו ראינו מה קרה בתקציב הזה.

עאידה תומא סלימאן: הנסיגה שחלה בנושא של ניתוח מגדרי לתקציב, הפעם היא כמה צעדים אחורה.

אוה מדז'יבוז': אנחנו מדברים על שני דברים שונים.

אוה מדז'יבוז': את מדברת על הטמעת חשיבה מגדרית?

עאידה תומא סלימאן: לא.

עאידה תומא סלימאן: גם וגם.

עאידה תומא סלימאן: אני לקחתי את הדוגמה של יישום החלטות.

עאידה תומא סלימאן: כלומר, האחריות על יישום ההחלטות האלה על הרשות.

אוה מדז'יבוז': בוא נדייק את האחריות.

אוה מדז'יבוז': האחריות של הרשות לקידום מעמד האישה, היא לאסוף את הניתוח התקציבי, היא לנתח.

אוה מדז'יבוז': מי שמנתח את התקציב המגדרי - - -

עאידה תומא סלימאן: לא, אין צורך.

עאידה תומא סלימאן: גם בתקציב האחרון אני יודעת מי האחראי.

עאידה תומא סלימאן: אתם יש לכם את האחריות כן ללמד אפילו, להסביר למשרדים, לתדרך אותם – לעשות.

אוה מדז'יבוז': נבנה מתווה לראשונה מאז שהתקבלה החלטה לניתוח התקציב.

עאידה תומא סלימאן: זה שהיה באוקטובר, הוא כבר היה מוגש.

אוה מדז'יבוז': קודם כל אנחנו הלכנו אחורה.

אוה מדז'יבוז': ביקשנו אחורה מ-2018, את כל הניתוחים התקציביים.

אוה מדז'יבוז': פלוס בנינו לראשונה מתווה.

אוה מדז'יבוז': אני מזכירה שלרשות אין לא תקנים, ולא שום כוח אדם ייעודי לדבר הזה.

אוה מדז'יבוז': בכל העולם זה משרד האוצר עם תקציבנים שעושים את הניתוח הזה, זה לא בא מהשמיים.

עאידה תומא סלימאן: אתם לא דרוש מכם לעשות ניתוח.

אוה מדז'יבוז': אמרת לפני רגע, שאנחנו צריכים להדריך, ומישהו צריך לעשות את זה, ועשינו את זה.

אוה מדז'יבוז': לראשונה נעשה מתווה שנשלח לכל משרדי הממשלה, ובמעקב, והכול, מתווה מפורט.

אוה מדז'יבוז': שלחתי לך באופן אישי.

עאידה תומא סלימאן: אני יודעת.

עאידה תומא סלימאן: אבל קיבלתי אותו אחרי שכבר התקציב היה מונח, כולל הניתוח המגדרי לתקציב.

עאידה תומא סלימאן: הוא כבר היה מונח.

עאידה תומא סלימאן: התקציב היה בכנסת.

אוה מדז'יבוז': התקציב רק עכשיו אושר.

אוה מדז'יבוז': הוא היה צריך להיות מנותח במקביל.

עאידה תומא סלימאן: לא.

עאידה תומא סלימאן: כאשר מניחים את התקציב על שולחן הכנסת, הוא צריך להגיע עם ניתוח מגדרי.

עאידה תומא סלימאן: אחד הנספחים של כל משרד זה הניתוח המגדרי.

אוה מדז'יבוז': ולכן בנינו את המתווה.

עאידה תומא סלימאן: אנחנו בעבר קיימנו דיונים בוועדה במקביל לדיוני התקציבים בוועדות האחרות.

עאידה תומא סלימאן: קיימנו דיון על הניתוח המגדרי לתקציב אחד אחד.

עאידה תומא סלימאן: השרים או המנכ"לים הגיעו והציגו את הניתוח, ונתנו להם הערות.

עאידה תומא סלימאן: אני יודעת שהרשות בשלב מסוים, לקחה את מרכז אדווה כדי שילווה את העשייה של הרשות, והם נתנו הכשרות למשרדים, איך עושים ניתוח מגדרי.

עאידה תומא סלימאן: אבל מה שאני אומרת, שהמתווה שהוא מבורך, אני הסתכלתי עליו, אבל הוא יצא באיחור.

עאידה תומא סלימאן: הוא היה צריך לצאת כאשר המשרדים הכינו את התקציב שלהם ואת הניתוח שלהם כדי שהשתמשו במתווה הזה בלעשות את הניתוח, להבין איך עושים.

עאידה תומא סלימאן: יש לנו בעיה, ברוב המשרדים, כמו שאמרת, התחלופה של המנכ"לים היא מהירה, ואז ראינו את זה בתוצאה של הניתוח המגדרי של התקציב, שהם לא עשו עבודה נכונה.

עאידה תומא סלימאן: התוצאות היו - להגיד לכם את האמת, אני לא קיימתי דיונים של המשרדים השונים, כי הרגשתי שזו בדיחה.

עאידה תומא סלימאן: הניתוח שקיבלתי לידיים שלי, לא היה ניתוח אמיתי, לא היה לי מה לעשות איתו, אז לא קיימתי דיונים של המשרדים.

אוה מדז'יבוז': אני מתחברת למה שאת אומרת.

אוה מדז'יבוז': ואחרי שנשלח המתווה, כרגע הגישו כבר 70% מהמשרדים ניתוח מתוקן ומעמיק יותר.

אוה מדז'יבוז': הגישו לנו, לרשות לקידום מעמד האישה.

עאידה תומא סלימאן: אשמח לקבל את הניתוח, ולראות איך זה עזר להם.

עאידה תומא סלימאן: חבל שזה עכשיו לא מאושר.

אוה מדז'יבוז': אבל יש דיון על הנושא הזה בשבוע הבא, נגיע עם הנתונים, אין בעיה.

עאידה תומא סלימאן: הדיון הזה היה צריך להתקיים לפני שאישרנו את התקציב.

עאידה תומא סלימאן: הדיליי הזה גורם לנו למצב שאנחנו עושים את זה בדיעבד.

עאידה תומא סלימאן: הכול נעשה בדיעבד.

אוה מדז'יבוז': אני מדברת על הטמעת חשיבה מגדרית – יש מדריך הטמעת חשיבה מגדרית מלא למשרדים הממשלתיים, הוא יתחיל בהטמעה.

אוה מדז'יבוז': אני מניחה שאם התקציב יגיע, נוכל להתחיל עם חברה מקצועית מרכז "אדווה" או כל מי שיזכה במכרז, ונתחיל בהטמעת החשיבה המגדרית במשרדי הממשלה עצמם כבר לקראת סוף השנה הזאת.

אוה מדז'יבוז': אז הנושא של הטעמת חשיבה מגדרית מתקדם.

אוה מדז'יבוז': יצא בנושא הזה "קול קורא" לרשויות המקומיות שבו ניגשו 133 רשויות מקומיות, דרך היועצות לקידום מעמד האישה.

אוה מדז'יבוז': גובשו שם 28 תוכניות.

אוה מדז'יבוז': הצפי שבסוף השנה הזאת, או תחילת שנה הבאה יחד עם משרד הרווחה, יוצא "קול קורא" ליועצות לקידום מעמד האישה בנושא של אלימות, שזה ספציפית לנושא של אלימות.

אוה מדז'יבוז': הנושא של המאבק בתופעת הטרדות המיניות והמקום המוגן לנשים - יש לנו את הדיווחים וההכשרות לממונות למניעת הטרדה מינית בגופים האקדמיים, זה מה שיש לנו מבחינת הסמכויות של הרשות לקידום מעמד האישה.

עאידה תומא סלימאן: אני רוצה שנתמקד בעניין של 1325, ולא במכלול הפעילות של הרשות.

עאידה תומא סלימאן: ני מבינה שלפי החלטת הממשלה, היו כמה פעילויות שקשורות לוועדה.

עאידה תומא סלימאן: אחד מהם ממרכיבי ההחלטה זה התאמת המבנה הארגוני של הרשות בראי המשימות החדשות.

עאידה תומא סלימאן: שינוי החוק, ואני יודעת שיצא תזכיר ממשלתי בנושא הזה.

עאידה תומא סלימאן: אבל נרצה לדעת איפה זה עומד, ומה הולך איתו.

עאידה תומא סלימאן: היה הטמעת החשיבה המגדרית.

עאידה תומא סלימאן: היה דיווח של משרדי ממשלה ביום האישה הבין-לאומי על אופן קידום.

עאידה תומא סלימאן: היו מרכיבים של ההחלטה הממשלתית.

אוה מדז'יבוז': הטמעת חשיבה מגדרית – נתתי את הסקירה.

אוה מדז'יבוז': הנושא של שינוי שם ומבנה הרשות, כמו שאמרת, יצא תזכיר, זה אחרי הערות הציבור, זה נמצא אצל השרה.

עאידה תומא סלימאן: יופי.

עאידה תומא סלימאן: כלומר, עדכנתם על כל ההצעות של הציבור בעניין הזה.

עאידה תומא סלימאן: יש גירסה מעודכנת עכשיו.

אוה מדז'יבוז': יש גירסה מעודכנת שהיא אצל השרה, היא עדיין לא קיבלה את האישור של השרה.

עאידה תומא סלימאן: מה עם השאר?

עאידה תומא סלימאן: המבנה הארגוני?

אוה מדז'יבוז': המבנה הארגוני.

אוה מדז'יבוז': יש שם התייחסות לנושא של המבנה הארגוני.

אוה מדז'יבוז': אבל אני חייבת להגיד ביושר, ופה אני אשמח מאוד לעזרה לכל דבר, אין שם לא תוספת של תקציבים, לא תוספת של תקנים.

אוה מדז'יבוז': לא תוספת של סמכויות.

עאידה תומא סלימאן: מה מצב המצבת של התקנים בתוך הרשות?

אוה מדז'יבוז': כרגע שמונה.

עאידה תומא סלימאן: אני חייבת להגיד, הבנתי שבהצעת החוק, ואני קראתי אותה, אתם שיניתם את העניין של ועדת ההיגוי.

אוה מדז'יבוז': אנחנו ריכזנו שתי ועדות.

אוה מדז'יבוז': היו שם שתי ועדות, אחת של 35 משתתפים.

אוה מדז'יבוז': היא מעולם לא התכנסה.

אוה מדז'יבוז': ואני יודעת מניסיון בתפקידי הקודם כיושבת-ראש הרשות השנייה, שהייתה שם מועצה של 15 אנשים, כולל היו"ר, שזה מספר שיותר אפשר לעבוד איתו.

אוה מדז'יבוז': המטרה היא לעבוד.

אוה מדז'יבוז': הרי 35 איש, זה כמות שאני חושבת גם לא התכנסה בסופו של דבר.

אוה מדז'יבוז': וגם היכולת לעבוד עם כמות כזאת גדולה, באמת להשפיע, להזיז מהלכים, לקבל החלטות, ולא להיכנס רק לפולמוסים, בעיניי, זו כמות מאוד גדולה.

אוה מדז'יבוז': אז אנחנו ניסינו לגבש, לייעל ולהגדיר מאוד את המטרות ואת המשימות של הוועדה הזאת.

אוה מדז'יבוז': לצמצם אותה למספר 17, אם אני לא טועה.

עאידה תומא סלימאן: לפי תזכיר החוק זה חמישה.

אוה מדז'יבוז': לא, אין דברים כאלה.

אוה מדז'יבוז': אין חמישה.

עאידה תומא סלימאן: אני יודעת שצומצם המספר.

אוה מדז'יבוז': כן.

אוה מדז'יבוז': עובדה שזה לא קרה.

אוה מדז'יבוז': אני חושבת שנכון שזה כבר יקרה, ויהיה השפעה, ותהיה עבודה, וזה פשוט יהיה נכון יותר.

קרן ברק: ואיך אנחנו יכולים לעזור לך פה?

עאידה תומא סלימאן: את האמת, אני לא כל כך אוהבת את החוק, ולא את ההחלטה.

עאידה תומא סלימאן: לבוא ולהגיד שהרשות - יש טרנד עכשיו.

עאידה תומא סלימאן: מעבירים את כל העניין של זכויות נשים לנושא של שוויון מגדרי.

עאידה תומא סלימאן: אני חושבת שאנחנו עדיין בשלב שיש צורך שהנשים יהיה להן רשות שדואגת לקידום מעמדן.

עאידה תומא סלימאן: כי אני מכירה, מכניסים תחת כותרת של שוויון מגדרי כל מיני נושאים שמאבדים את העין הבוחנת של מצב הנשים.

עאידה תומא סלימאן: הרי מה זאת אומרת שוויון מגדרי?

עאידה תומא סלימאן: מה הבעיה שלנו בנושא שוויון מגדרי?

עאידה תומא סלימאן: שהנשים לא נמצאות בשוויון הזה.

עאידה תומא סלימאן: שהנשים הן במעמד נחות.

עאידה תומא סלימאן: אבל זאת הייתה החלטת ממשלה, זה כולל השינוי החקיקתי בנושא הזה.

עאידה תומא סלימאן: נצטרך להילחם כאשר החוק יגיע לכנסת.

גלי עציון: גלי נפתרו כל הבעיות, נשאר לנו רק לשנות את השם...

עאידה תומא סלימאן: אני חושבת שזאת תפיסה שהגיעה מהחלטת הממשלה.

עאידה תומא סלימאן: בעיניי, זו תפיסה שהיא תפיסה שמנסה לטשטש את המאבק האמיתי, ושל מי הוא המאבק.

עאידה תומא סלימאן: ואני מדברת עכשיו על החלטת ממשלה.

עאידה תומא סלימאן: אני לא מדברת על החלטת ממשלה שהרשות תשנה את שמה – זה נקוב בתוך החלטת הממשלה שמתייחסת ל-1325.

עאידה תומא סלימאן: אני מאוד שמחה שמתחילים ליישם החלטות.

עאידה תומא סלימאן: הייתי רוצה שדווקא לא יתחילו דווקא בסעיף הזה.

עאידה תומא סלימאן: הייתי מחכה עם הסעיף הזה, כמו שחיכינו עם סעיפים אחרים.

עאידה תומא סלימאן: כמו שהרבה סעיפים אחרים לא מולאו עד עכשיו.

אוה מדז'יבוז': לא.

אוה מדז'יבוז': אנחנו נמשיך לעדכן.

אוה מדז'יבוז': מחר יש את ירית הפתיחה שהיא חשובה ויש לנו שותפים.

עאידה תומא סלימאן: ברוח השוויון המגדרי, מחר אתם מתחילים.

עאידה תומא סלימאן: אל תגידי "ירית", במיוחד כאשר מדובר על מדינות כאשר הן נמצאות בקומפלקס – אז בואי ונתרחק מיריות.

עאידה תומא סלימאן: ... תודה רבה.

עאידה תומא סלימאן: נשמע את עו"ד נטע הלוי "אית"ך מעכי".

עאידה תומא סלימאן: בבקשה, גברתי.

נטע לוי: תודה רבה, גברתי היושבת-ראש, ותודה אוה, אנחנו מברכות מאוד על הפתיחה הזו.

נטע לוי: אני אציין שגם אושרה פרידמן, קיימה איתנו שיחות ודיונים והתכתבויות על האינפוט שלנו ועל הרעיונות שלנו לקיום המהלך הזה.

נטע לוי: אנחנו מאוד שמחות ומברכות.

נטע לוי: בעינינו הדבר המשמעותי להפוך את הוועדה הזו למשהו אפקטיבי, זה באמת לייצר מנגנון היוועצות מחייב ורחב עם ארגוני חברה אזרחית, וזה משהו שאנחנו אומרות לרשות, מאוד חשוב לי שזה יישב על השולחן העבודה, ועל שולחן הדיונים לקראת תחילת העבודה, מכיוון שבעצם זה התוכן של 1325, להביא את הזוויות האזרחיות – של מה זה ביטחון, והזווית הרחבה ככל הניתן.

נטע לוי: ולכן, צריך לשמוע.

נטע לוי: וכשפנו ל"אית"ך מעכי", שנכון, אנחנו מקדמות הרבה שנים את 1325, אבל ברור שגם "אית"ך מעכי" לא יכולה לשבת שם כנציגה של חברה אזרחית.

נטע לוי: ולכן, בדיונים שלי עם אושרה, באמת העלינו את הנושא של חשיבות של היוועצות נרחבת שתימשך גם אחרי 8 במרץ, זאת אומרת, גם אחרי שתוגש תוכנית פעולה.

נטע לוי: בעיניי, זה אחד הדברים החשובים בתוכנית פעולה ליישום 1325.

נטע לוי: הדבר הנוסף שגם את דיברת עליו, גברתי היושבת-ראש, וגם חברת הכנסת לסקי, זה הנושא של ההגדרה של הביטחון, של הביטחון האנושי כאבן יסוד לתוכנית הפעולה, ולכל המהלך הזה, וזה בעיניי דבר שצריך ממש להיות הזרקור שלאורו הוועדה הזאת תעבוד.

נטע לוי: אני חושבת שזה מאוד חשוב שאת כיושבת ראש הוועדה הזאת שהייתה מעורבת גם במשכן, אבל גם מחוץ למשכן ב-1325, אם תוכלי ללוות, ושהוועדה תלווה את העבודה של הוועדה הבין-משרדית, תתעדכן, תיתן אינפוט, זה נראה לי מאוד משמעותי.

נטע לוי: אני רוצה לציין שיש שני דברים – אני מנסה לחשוב על דוגמאות קונקרטיות שבעיניי חשוב שיובאו בתהליך הזה.

נטע לוי: אחד נוגע לכנסת, וזה הנושא של ייצוג נשים בכל המפלגות.

נטע לוי: אם אנחנו מדברות ב-1325, על ייצוג נשים ממגוון קבוצות האוכלוסייה במוקדי קבלת החלטות, אז אנחנו כולנו יודעות כאן שיש מפלגות בכנסת ישראל שאין בהם בכלל נשים, וזה משהו שהוא קריטי, בשביל לעשות את הצעד הבא, בשביל להביא את מגוון הקולות ומגוון הזוויות.

נטע לוי: הנושא הבא, שגם עומד לפתחה של הכנסת בזמן הקרוב, זה הנושא של הנשק ורישיונות כלי הירייה, שבעצם, בקרוב יתחיל הליך חקיקה של עיגון התבחינים לקבלת רישיון לנשק.

עאידה תומא סלימאן: גם כן היינו מעורבות מאוד בנושא הזה, ופנינו לשרים למיניהם ולדורותיהם.

נטע לוי: בעצם יתחיל הליך של חקיקה, ובעיניי הוועדה, הוועדה הבין-משרדית, זה בהחלט נושא שצריך לעמוד על שולחנה.

נטע לוי: הנושא הזה של נשק, של מה המשמעות של כלי ירייה במרחב הפרטי, במרחב הציבורי.

נטע לוי: וזה בעינינו חלק מהרעיון של לראות את הביטחון ממגוון זוויות, ומזווית אזרחית ומגדרית.

עאידה תומא סלימאן: חשוב מאוד גם לערב גם כן את הקואליציה של נשים נגד נשק.

נטע לוי: אני אציין, שהארגון של – "האקדח על שולחן המטבח", בעצם הליך החקיקה הזו הוא בעקבות העתירה ש"אית"ך מעכי" והאגודה לזכויות האזרח מייצגות את האזרח על שולחן המטבח בנושא הזה.

נטע לוי: אנחנו מאוד מקוות שבאמת, גם חברות הכנסת, אגב, גם הקבינט, הקבינט לשוויון מגדרי שהקימה השרה מרב מיכאלי שגם מדברת על - - -

עאידה תומא סלימאן: הקימה הממשלה.

נטע לוי: בסמכויות הקבינט יש 1325, ויש גם את הנושא של צמצום תפוצת כלי הירייה במרחב הפרטי והציבורי.

נטע לוי: אני רק אומר, שאלת את מנהלת הרשות לגבי דברים משמעותיים שקרו השנה.

נטע לוי: אני אומר עוד דבר משמעותי, שמבחינתנו כחברה אזרחית, כארגון חברה אזרחית שעוסק בנושא הזה, אז אנחנו לפני כשנה וחצי הקמנו ועדה משותפת של נשים ישראליות ופלשתיניות שמקדמות את 1325.

נטע לוי: במסגרת הוועדה הזאת, הוצאנו גם בעקבות אירועי מאי האחרון, קריאה משותפת של נשים ישראליות ופלסטיניות לקידום משא ומתן לפתרון ארוך טווח שיושתת על החלטה 1325.

נטע לוי: זה מאוד חשוב שגם יישב הנושא של הקונפליקט ולא יוסט הצידה בעבודה של הוועדה, זה לא פשוט, זה מורכב.

נטע לוי: זה ברור שלממשלה לא יהיה קל לעכל את זה, אבל זה חלק מ-1325, וזה חלק הכרחי וחיוני.

נטע לוי: מבחינתנו זה דבר מאוד קריטי.

נטע לוי: אני חושבת שמעקב אחר העבודה הזאת, אני יודעת שמבחינת אושרה, אנחנו בהחלט בשיתוף פעולה.

נטע לוי: אנחנו מקוות שזה יהיה תהליך משמעותי ואפקטיבי.

נטע לוי: תודה רבה.

עאידה תומא סלימאן: תודה רבה.

עאידה תומא סלימאן: הגב' אביבה רז, שליחה מיוחדת ליישום החלטת 1325.

עאידה תומא סלימאן: משרד החוץ.

אביבה רז שכטר: תודה רבה על ההזמנה, ואני שמחה מאוד להיות כאן.

אביבה רז שכטר: המינוי שלי שנעשה לפני כמעט שנה, הוא חלק מתפיסת העולם של משרד החוץ שמתייחס לאג'נדה הגלובלית בנושאי ליבה שמעניינים את הזירה הבינלאומית המולטילטראלית, כאשר שוויון מגדרי הוא אחד הנושאים הבולטים שבהם.

אביבה רז שכטר: למעשה, גם לפני המינוי, נעשו דברים רבים במהלך השנים, וגם מאז שנת אלפיים, אז מועצת הביטחון החליטה על החלטה 1325, שבמהלכן כדוגמה העבודה שלנו עם ועדת האמנה שעוסקת באפליה נגד נשים CEDAW האחרונה שבהן אני השתתפתי כשגרירת ישראל למוסדות האו"ם בג'נבה, חזרתי לפני שנה.

אביבה רז שכטר: בעצם הציפה והעלתה את ההישגים ואת הדברים שעדיין צריכים להיעשות מבחינתה של מדינת ישראל.

אביבה רז שכטר: אני כאן אזכיר בסוגריים את נושא אמנת איסטנבול, שאנחנו מאוד מקווים להצטרף אליה, ונעשית כאן עבודה מאומצת בשיתוף פעולה טוב מאוד בין משרד החוץ למשרד המשפטים, ומשרדים אחרים.

עאידה תומא סלימאן: אני חייבת להגיד שקיבלתי איתות מאוד חיובי לאחר הפניות שלי לשני המשרדים.

עאידה תומא סלימאן: אנחנו מקיימים ב-23 אירוע, שהשתתפו בו גם שר החוץ, וגם שר המשפטים, וגם שר העבודה והרווחה, בנושא של אמנת איסטנבול ונביא חדשות מאוד טובות, אני מקווה.

אביבה רז שכטר: כולנו מקווים.

אביבה רז שכטר: ואני מניחה שגם עו"ד טנא גלעד, שנמצאת פה אולי תתייחס לדברים.

אביבה רז שכטר: אבל זה בהחלט צעד חשוב מאוד שחשוב היה להזכיר.

אביבה רז שכטר: השנה הזו בכלל הייתה שנה קשה, לא רק מאחר ואנחנו עדיין בשנת קורונה, אבל שנה ללא תקציב.

אביבה רז שכטר: אני חושבת כשמדברים על אג'נדות ועל רעיונות יפים מאוד ללא תקציבים, ואומרים – אי אפשר בעצם לפעול.

אביבה רז שכטר: האופן שבו אני ראיתי את התפקיד שקיבלתי אותו וקראתי היטב את ההחלטה, וכפי שהזכרתי, בנויה על ארבע רגליים, לא רק השתתפות והעצמת נשים בנושא קבלת החלטות, ובנושא שלום וביטחון, אלא גם הגנה ומניעה, וכמובן, שיקום וסיוע.

אביבה רז שכטר: לכן חשבתי שבאמת העובדה שמדינת ישראל 21 שנים אחרי קבלת ההחלטה, אין לה עדיין תוכנית פעולה לאומית, זה דבר שהוא בעוכרינו, וזה למעשה צריכה להיות העדיפות הראשונה שלנו, כשאנחנו מסתכלים על הזירה הבינלאומית, למעלה מ-90 מדינות כבר הגישו תוכניות פעולה לאומיות, חלקן אפילו סידרה שנייה ושלישית.

אביבה רז שכטר: נכון הוזכר כאן, שיש כבר טיוטה מ-2014.

אביבה רז שכטר: החברה האזרחית הייתה פעילה מאוד.

אביבה רז שכטר: ואני רוצה פשוט לחזור ולומר, שהשתתפות החברה האזרחית היא בעצם קרדינלית בנושא הזה, והיא צריכה להימשך לכל אורך הדרך וגם אחרי.

עאידה תומא סלימאן: מה בסמכות שלך בתפקיד הזה שאת נמצאת בו, ואיך חלוקת העבודה בינך לבין הרשות שהיא לפי החלטת הממשלה אמונה על כתיבת התוכנית, על הטמעה מגדרית?

עאידה תומא סלימאן: הממשלה הפקידה את זה בידיים של הרשות, אמנם לצערי, חלק גדול מההחלטות לא יושם, וחלק יושם בדיליי גדול.

עאידה תומא סלימאן: אבל מה החלוקה כך שנדע למי לפנות במה?

אביבה רז שכטר: אני מודה לך על השאלה.

אביבה רז שכטר: לצערי, אני לא אוכל לענות לך בצורה חותכת, כיוון שבמהלך השנה הזו, התחלנו באמת בעבודה עם משרד המשפטים, והמשרד לשוויון חברתי, ועם הרצון להגיע לרגע שבו נשב כולנו במסגרת בין-משרדית ועם החברה האזרחית, וזה קורה למעשה, זה מתחיל מחר.

אביבה רז שכטר: אבל היינו מספר חודשים של עשייה בכיוון הזה.

אביבה רז שכטר: אני חושבת שהעובדה שזה כן קורה, חלק מזה הוא תודות לעובדה שבאמת חשבנו שללא הגעה למצב הזה של בניית תוכנית פעולה, גם לא נוכל לחלק פה סמכויות ולהבין מי עושה מה.

אביבה רז שכטר: מאחר וזה תפקיד חדש, אז יש לי את הזכות.

עאידה תומא סלימאן: בעצם, את תהיי אחראית על הדיווח למוסדות הבינלאומיים בנושא.

אביבה רז שכטר: אני חושבת שמעבר לדיווח, אני רואה את התפקיד הזה גם כתפקיד אקטיבי.

אביבה רז שכטר: כשאני אומרת אקטיבי, אני רוצה לראות את משרד החוץ בונה גם מדיניות חוץ פמיניסטית.

אביבה רז שכטר: אגב, יש מספר מדינות שכבר נושאות דגל בנושא הזה, כמו למשל, שוודיה או גם מקסיקו, וקנדה.

אביבה רז שכטר: יש פורום בינלאומי של שליחות מיוחדות ל-1325, ואני משתתפת בו.

אביבה רז שכטר: שוב אני אומרת, נכנסתי לשנה קשה, שבה בגלל הקורונה היה פחות קשר, למרות שדברים נעשו דרך הזום.

אביבה רז שכטר: אבל יש כאן עניין רב במעורבות של נשים בקבלת החלטות באזורי סכסוך, הנושא של אפגניסטן עלה חזק על הפרק.

עאידה תומא סלימאן: רק אצלנו לא קורה כלום.

עאידה תומא סלימאן: ..

אביבה רז שכטר: אבל בהעדר תהליך מדיני קורים דברים בשטח.

אביבה רז שכטר: למשל, אם יש לנו שנה של הסכמי אברהם, אני חושבת שאפשר בהחלט - - -

עאידה תומא סלימאן: למה, זה פתר את הסכסוך הסכמי אברהם?

עאידה תומא סלימאן: היינו בסכסוך עם בחריין ולא ידעתי?

אביבה רז שכטר: מתפקידנו כדיפלומטים ודיפלומטיות, להגיע לפתרון הסכסוך, בהחלט, אני חושבת שזה חלק ממשימה לא רק של משרד החוץ, אלא של כולנו.

אביבה רז שכטר: אבל אני אומרת, נוכח המצב כרגע, אני כן חושבת שחשוב לנו למנף את הסכמי אברהם שהם היום חלק מאוד נכבד מהאג'נדה של משרד החוץ, גם באופן שתהיה פה הטמעה מגדרית שנשים יהיו חלק אינטגרלי מייצוב ההסכמים האלה, ומימושם.

אביבה רז שכטר: ואני נותנת כדוגמה למשל, את העובדה שאנחנו רוצים להכניס את העובדה שנשים במדינת ישראל הן בחזית החדשנות, עם אימפקט חברתי לטובת מיזמים שיאפשרו עבודה משותפת אזורית עם נשות האזור לקידום אג'נדות גלובליות, אם זה בנושא אקלים, נושאים שהאזור סובל מהם, ונשים שיהיו חלק מהחדשנות שמובילה גם לקבלת החלטות - - -

עאידה תומא סלימאן: זה בדיוק כמו כל הסכם שיתוף פעולה עם מדינות אירופאיות.

עאידה תומא סלימאן: לצערי הרב, אני לא מסכימה באמת לשווק את זה כניסיון לשילוב נשים בפתרון הסכסוך, כי ההסכמים האלה לא שייכים לסכסוך.

עאידה תומא סלימאן: זה כמו שיתוף פעולה עם נורבגיה במקרה הזה, כדי לקדם עניינים מסחריים ועניינים אחרים.

עאידה תומא סלימאן: אנחנו מדברים על 1325.

אביבה רז שכטר: נכון.

אביבה רז שכטר: אנחנו מדברים באמת על עשייה מדינית ש-1325 היא בהחלט פונה אליה.

אביבה רז שכטר: יש לנו הרבה מאוד אפשרויות, ואני חושבת שאנחנו לא עושים מספיק.

אביבה רז שכטר: העובדה שבמל"ל הוקמה ועדה להטמעה מגדרית היא חשובה.

אביבה רז שכטר: אבל שוב, גישה שלי, שהטמעה מגדרית היא לא שנשים יישבו בין עצמן, זה צריך להיות בין שני המינים, ואנשים צריכים להבין כדי שנגיע ונתקדם – זה צריך להיות עבודה משותפת.

אביבה רז שכטר: אני אזכיר שדו"ח הפורום הכלכלי העולמי, אומר - שלפני הקורונה, על-פי הניתוח שלהם, ייקחו כמעט מאה שנה, עשרה עשורים, מה שנקרא, כדי להגיע לשוויון מגדרי.

אביבה רז שכטר: התקופה של הקורונה השיגה אותנו אחורה בכמעט 40 שנה.

אביבה רז שכטר: אני חושבת שאנחנו בעמדת פתיחה קשה.

אביבה רז שכטר: ואם אני מתייחסת למדינת ישראל, אני חושבת שלמדינת ישראל יש הרבה מאוד מה להציג בפורמים הבינלאומיים.

אביבה רז שכטר: אני רק אזכיר, שבמהלך השנה הזו, שתי מדינות הובילו אג'נדה מגדרית, שהיא פולו-אף לבייג'ין 95, נתנה בעצם את פלטפורמת הפעולה הרחבה ביותר בנושא שוויון מגדרי, והובילה להחלטת מועצת הביטחון, זה נקרא generation equality forum, אני לא יודעת עד כמה אתם מעורים בזה, אבל הפורום הזה הקים שש קואליציות פעולה.

אביבה רז שכטר: U and Weamen הוא בעצם ארגון גג, שמארח את כל הפורום הזה.

אביבה רז שכטר: למדינת ישראל אפילו הוצע להשתתף באחת הקואליציה הזו שעוסקת בחדשנות וטכנולוגיה לטובת שוויון מגדרי, ללא תקציבים, וללא בעצם עוד מבנה.

אביבה רז שכטר: אנחנו לא נכנסנו לשם.

אביבה רז שכטר: השאיפה שלי לא רק להיות שם, אלא גם להוביל אותנו גם להשתתף בקומפקט אני מקווה שעוסק בשוויון מגדרי, וכמובן בכמה שיותר פורומים בינלאומיים, אם זה מלטראלי, או בילטראלי, שעשינו בחלקם במהלך השנה האחרונה, אני אזכיר את נאט"ו – שניים, שלושה דיונים כבר שהיו.

אביבה רז שכטר: והרבה מאוד אירועי צד שאנחנו משתתפים בהם.

עאידה תומא סלימאן: מה עם נאט"ו?

אביבה רז שכטר: נאט"ו, יש להם שליחה מיוחדת בנושא שוויון מגדרי.

אביבה רז שכטר: אנחנו קיימנו איתה דיאלוג, שהתייחס גם לנושאי צבא, גם לנושאי סחר בבני אדם, בדגש על נשים ונערות.

אביבה רז שכטר: אלה נושאים שמעניינים מאוד את נאט"ו.

אביבה רז שכטר: יש פורום של ארגון לביטחון ושיתוף פעולה באירופה, שגם לו יש תוכנית פעולה, וגם פה אנחנו מנסים לראות איך אנחנו יכולים להשתלב.

עאידה תומא סלימאן: אולי באמת צריך לחזור לדיון יותר מעמיק מה זו גישה פמיניסטית, ומה זו גישה שאומרת ייצוג הנשים בהעמדת קבלת החלטות.

עאידה תומא סלימאן: האם זה לספור כמה נשים נמצאות?

עאידה תומא סלימאן: או באמת להגיע עם גישה אחרת - שבמקום להשתלב במוסדות שמייצרות את הקונפליקטים ואת הבעיות שהנשים סובלות מהן, אלא לפתור את הבעיות.

עאידה תומא סלימאן: אני יודעת שזה קשה מאוד כאשר מייצגים מדינה בקשרי חוץ שלה, ויהיה קשה גם כן, כאשר לא מסונכרנת הגופים השונים, בממשלה לא מסונכרנים על הגישה שאומרת שצריך ליישם 1325.

עאידה תומא סלימאן: למשל, איך אפשר להסביר החלטת משרד אחר באותה ממשלה להוציא מחוץ לחוק ארגון שפועל למען זכויות וקידום זכויות נשים פלסטיניות.

עאידה תומא סלימאן: זה, אני בטוחה שמאתגר מאוד.

עאידה תומא סלימאן: איך להסביר שממלה שרוצה לשילוב נשים והעצמת נשים, גם כן מוציאה ארגון שהוא להעצמת נשים מחוץ לחוק.

עאידה תומא סלימאן: זה רק מעיד גם כן על הטמעת חשיבה מגדרית שצריך לעשות, בגלל המשרדים, ולא רק מקום אחד.

עאידה תומא סלימאן: אבל לצערי הרב, כאשר אנחנו מדברים על 1325, בואו, תעשו טובה, יש CEDAW לזכויות נשים, יש איסטנבול לנושא אלימות מגדרית.

עאידה תומא סלימאן: יש 1325, למצב נשים באזורי קונפליקטים.

עאידה תומא סלימאן: אי אפשר להחביא אותו, הוא ניצב כמו פיל בתוך החדר הזה.

עאידה תומא סלימאן: אי אפשר להתעלם ממנו כאשר מדברים על 1325.

עאידה תומא סלימאן: מילא CEDAW נשים אותו הצידה, למרות שאני לא מאמינה שאפשר לשים אותו הצידה.

עאידה תומא סלימאן: כאשר מדברים על נושאים אחרים, על אמנת איסטנבול, מילא.

עאידה תומא סלימאן: אבל 1325, בא לענות על מצב הנשים באזורי קונפליקטים - מה הסבל המיוחד שהן עוברות כאשר הן נמצאות באזורי קונפליקטים.

אביבה רז שכטר: אין לי ויכוח.

אביבה רז שכטר: אני רק רוצה לסיים ולומר, כעובדי מדינה וציבור - - -

עאידה תומא סלימאן: יש לי ויכוח כאשר מנסים לראות בנאט"ו אחד מהגורמים לפתור את הבעיות.

אביבה רז שכטר: לא אמרתי שכך אני רואה את נאט"ו כמי שיביא לנו את הישועה.

אביבה רז שכטר: אמרתי שכמדיניות חוץ, אנחנו פועלים בכל הזירות, ורוצים להיות חלק מהזירה הבינלאומית ומקהילת העמים והאומות, וזה תפקידנו.

אביבה רז שכטר: תפקידנו גם לפתור את הבעיות והמשברים שלנו, אבל כמובן שקטונתי.

עאידה תומא סלימאן: יש לי חלום, שתפקידנו בין האומות יהיה להביא ראייה אחרת, פמיניסטית, שחותרת לשלום, שחותרת לפיוס.

עאידה תומא סלימאן: זה החלום שלי, מה לעשות, בינתיים אני לא שר חוץ.

עאידה תומא סלימאן: תודה לך.

עאידה תומא סלימאן: בבקשה, נבילה אספניולי, את איתנו בזום.

עאידה תומא סלימאן: בבקשה.

נבילה אספניולי: צהריים טובים לכולם, אני מצטרפת אלייך לחלום, כבוד היושב-ראש, בעניין של מה תפקידנו.

נבילה אספניולי: אני רוצה להוסיף למה שנאמר גם מנטע, וגם ממי שאת אמרת.

נבילה אספניולי: אני רוצה לקרוא לילד בשמו – כל עוד שהכיבוש נמשך, והסכסוך, נמשך – אנחנו במצב של סכסוך מתמשך.

נבילה אספניולי: סכסוך מתמשך גם אם אין תהליך מדיני, יש בהתייחסות ב-1325, למצב של סכסוך מתמשך, ומה תפקידנו בתוך הסכסוך המתמשך.

נבילה אספניולי: תפקידנו גם להגן על הנשים, גם להעצים את הנשים.

נבילה אספניולי: גם לעקוב אחר מצבן של הנשים במרחבים השונים, במרחבי המחייה השונים.

נבילה אספניולי: מאוד חשוב להזכיר ולדבר על הביטחון של הנשים.

נבילה אספניולי: כולל ביטחון כלכלי, כולל ביטחון בתוך הבית.

נבילה אספניולי: וזה אומר כשאנחנו עוקבות אחר מצבן של הנשים והסקר שאת ערכת בזמנו לפני שלוש שנים על עניין של ביטחון הנשים, מראה כמה שהנשים בישראל מאויימות, ומרגישות בחוסר ביטחון, במיוחד נשים ערביות שנמצאות בשיא של חוסר הביטחון גם האנושי, גם הכלכלי וגם ביטחון בבית, כאשר הבתים שלהן נהרסים, כאשר הנשק משתולל בתוך הכפרים הערבים.

נבילה אספניולי: כל הדברים האלה קשורים למצב המתמשך של הכיבוש.

נבילה אספניולי: יש קשר ישיר בין מה שקורה במדינה, לבין המדיניות של הממשלה.

נבילה אספניולי: את הזכרת רק את הדוגמה האחרונה של הגבלות לחברה האזרחית הפלסטינית שבחלק גדול מהם פועל על זכויות האדם, זכויות נשים.

נבילה אספניולי: זה דבר חשוב מאוד לדבר עליו.

נבילה אספניולי: לדבר על מה זה ביטחון בשבילנו.

נבילה אספניולי: מפני שאנחנו נוכל לדעת אם הסכמי אברהם נופלים תחת 1325, או לא נופלים תחת 1325.

נבילה אספניולי: צריך גם להגדיר מה זה הסכסוך, איזה סכסוך אנחנו מדברים.

נבילה אספניולי: אנחנו במדינה מדברים על סכסוך כתוצאה מכיבוש, ותוצאה מהמשך אפלייה נגד הפלסטינים בתוך המדינה, ונגד הזכות להגדרה עצמית של הפלסטינים במדינה פלסטינית לצד מדינת ישראל.

נבילה אספניולי: זה דברים שמאוד חשוב לי לדבר עליהם, ומאוד חשוב להתייחס אליהם גם בהגדרות, וגם כדי שהתוכניות תוכלנה להיות גם תוכניות מותאמות ומדברות לנשים בשטח.

נבילה אספניולי: אנחנו מדברים על נשים בעוני.

נבילה אספניולי: אנחנו מדברות על נשים בחוסר תעסוקה.

נבילה אספניולי: אנחנו מדברות על הפגיעה בנשים אחרי הקורונה.

נבילה אספניולי: עצם שסדר העדיפות המדינה בתוך המדינה, וסדר העדיפות התקציבי, לא מותנע לסגירת הפערים האלה, וממשיך את הפער הקיים בתוך המדינה, וגם אחד האתגרים שצריכים להתייחס עליהם, ולשאול את עצמנו גם בתוכנית של הפעולה של 1325, מה צריך לעשות.

נבילה אספניולי: כפי שציינת בהתחלה, אנחנו לא רק מדברים על אלימות בתוך המשפחה.

נבילה אספניולי: אנחנו מדברות על חוסר הביטחון הכללי, האנושי, שמאוד חשוב להתייחס אליו.

נבילה אספניולי: אני מאוד רוצה לפני המקרים האלה, גם לדבר גם לדבר על הכיבוש - על הפיל שנמצא בחדר, ולא מדברים עליו.

נבילה אספניולי: לדבר על הכיבוש והשפעותיו עלינו.

נבילה אספניולי: וגם לדבר על הביטחון האנושי.

נבילה אספניולי: גם לדבר על איך במצב של חוסר התקדמות מדינית, מה התפקיד שלנו בקידום השלום ועשייה של השלום בתוך הציבור של הנשים במדינה.

נבילה אספניולי: מה צריך לעשות כדי לאפשר ולפתח תשתית שתוכל להרים את הפתרון, ותוכל לקדם את הפתרון לקראת הפתרון, מאחר ואנחנו נמצאות בסכסוך מתמשך.

נבילה אספניולי: אז המושג סכסוך מתמשך כאן הוא מפתח בביטחון - - -

עאידה תומא סלימאן: תודה רבה, נבילה.

עאידה תומא סלימאן: אם אנחנו מדברים על ביטחון, וביטחון אנושי, גם כן, צריך לציין את מצבן של הנשים הערביות לאור התפתחות או הידרדרות המצב של פשיעה בתוך החברה.

עאידה תומא סלימאן: אנחנו יודעים על הקשר של הנשק הבלתי חוקי, המסתובב או נמצא בהרבה מהבתים – המושג "אקדח על שולחן המטבח", לצערי, הפך למציאות ריאלית להרבה נשים בתוך הבתים שלהן.

עאידה תומא סלימאן: גם שינויים בדפוסי האלימות נגד הנשים שבהם אנחנו רואים את הפשע המאורגן נכנס לתוך המרחב הזה, ומבצע גם רציחות וגם איומים, וגם הפחדות על נשים.

עאידה תומא סלימאן: משתמשים בהן, במקום לבצע, מה שנקרא, אלימות מגדרית במשפחה.

עאידה תומא סלימאן: יש עכשיו שכירי חרב שעושים זאת.

נבילה אספניולי: מדובר ב-56% מהנשים שנרצחו בשנת 2020, נתפסו עם נשק.

נבילה אספניולי: אנחנו היום מוציאות קמפיין ב-1325 וקואליציית נשים נגד נשק, קמפיין נגד הנושא של הנשק.

נבילה אספניולי: מדברים על החשיבות של העניין הזה, ואני חושבת שכן, חשוב שיהיה הדיון על חשיבותם במסגרת 1325 ובהקשר לסכסוך המתמשך ומה שקורה בחצר האחורית שלנו של המדינה.

עאידה תומא סלימאן: תודה רבה, נבילה.

עאידה תומא סלימאן: עו"ד הדס ארנון-שרעבי, משדולת הנשים.

עאידה תומא סלימאן: אחריה, תניה מפורום "דבורה".

הדס ארנון-שרעבי: תודה רבה.

הדס ארנון-שרעבי: אני רוצה להתייחס להחלטה 1325, באמת, במישור רחב יותר של הדרה והעדר ייצוג נשים הולם במוקדי קבלת החלטות.

הדס ארנון-שרעבי: אז החלטה 1325, באמת מהווה ביטוי לתופעה כוללת של הדרת נשים מהשתתפות, וקבלת החלטות במרחב הציבורי.

הדס ארנון-שרעבי: ולכן, לדעתנו, כל דיון ביישום ההחלטה, חייב להיות שלוב בשיח הרחב יותר של העדר ייצוג הולם והדרה של נשים.

הדס ארנון-שרעבי: האיום על השתתפות של נשים במוקדי קבלת ההחלטות, משתקף היום כמעט בכל מרחב ציבורי – בזירת הצבא, המשטרה, המשפט, הכנסת ועוד.

הדס ארנון-שרעבי: גם כיום אחוז הייצוג הנשי במשרות מפתח הוא מועט, ואנחנו לא רואות מאמץ אמיתי לשנות את המצב הזה.

הדס ארנון-שרעבי: לדוגמה בצבא.

הדס ארנון-שרעבי: רק לאחרונה מונו 28 קצינים בתפקידי פיקוד בכירים, ומתוכם רק שתי קצינות למשרות מפתח.

הדס ארנון-שרעבי: עוד דבר, לצד הצורך ביצירת עוד סעיפי חקיקה שיבטיחו השתתפות שוויונית של נשים, יש לדרוש גם את יישום החקיקה הכבר קיימת שנועדה לדאוג לייצוג הולם של נשים.

הדס ארנון-שרעבי: לדוגמה, אתמול אושר ועדת האיתור לבחירת היועצת המשפטית הבאה לממשלה, או היועץ המשפטי הבא.

הדס ארנון-שרעבי: על הוועדה ליישם את סעיף 6(ג) לחוק שיווי זכויות האישה, ולנקוט בפעולות אקטיביות לאיתור מועמדות ראויות לתפקיד, ולמנות לראשונה בכל שנותיה של מדינת ישראל, אישה לתפקיד היועצת המשפטית לממשלה.

הדס ארנון-שרעבי: הדרת נשים מהמרחב הציבורי, אחד מהאיומים הגדולים על שוויונן ורווחתן של נשים בחברה הישראלית כיום.

הדס ארנון-שרעבי: אנו מבקשות מהוועדה, להמשיך ולהידרש לתופעת ההדרה במדינה להיבטיה השונים, להעלות אותה על סדר-היום, ולהציג פתרונות אפשריים לה.

הדס ארנון-שרעבי: תודה.

תניה מורקס: תודה רבה, ליושבת-ראש הוועדה ולמשתתפות.

תניה מורקס: בשנה האחרונה ציינו 20 שנה להחלטה 1325.

תניה מורקס: מאז אוקטובר שעבר, אז באמת ננקטו כמה צעדים קטנים קדימה.

תניה מורקס: דיברנו על מינוי של שליחה מיוחדת לנושא 1325, יש מחר דיון, לא אחזור כמובן.

תניה מורקס: והוועדה המייעצת למל"ג על הנושא של הטמעת חשיבה מגדרית בעת גיבוש המלצות למדיניות לאומית ומצב חירום.

תניה מורקס: אני רק אדגיש, שדווקא בוועדה הזאת שאנחנו לוקחות בה חלק, יש נשים וגברים, וייצוג של אנשים ממגוון קבוצות אוכלוסייה – דווקא זה כיוון חיובי אחד.

תניה מורקס: אני אגיד שאנחנו ארגון חברה אזרחית, אנחנו עמותה מפלגתית "פורום דבורה".

תניה מורקס: בכל פגישה שאנחנו נמצאות בה עם מקבלות ומקבלי החלטות, אנחנו דואגות לקדם גם יישום וגם קריאה לתוכנית לאומית.

תניה מורקס: בפועל, אנחנו עוסקות ביישום של 1325, בעיקר ייצוג שוויוני לנשים סביב שולחן קבלת ההחלטות.

תניה מורקס: לצערי, אנחנו עוסקות בספירת הנשים, אנחנו לא שם עדיין, באיזה מצב שאני לא יכולה להגיד כמו שבדיוק דובר כשאנחנו מדברות על רשימה של מינויים, אין מה לעשות, אני עדיין סופרת הנשים כי הן עדיין מספר מאוד מועט.

תניה מורקס: יש כיוון חיובי בהקשר של מנכ"ליות משרדי ממשלה.

תניה מורקס: השנה יש 10 מנכ"ליות בפעם ראשונה מתוך 30, אנחנו לא שם עדיין.

תניה מורקס: 17% ראשות נציגויות במשרד החוץ.

תניה מורקס: וקצינה אחת מתוך 34 בפורום מנכ"ל.

תניה מורקס: אפשר לדבר עד כמה הצבא צריך להיות מרכיב מרכזי במוקדי קבלת החלטות, אבל זה המצב כרגע.

תניה מורקס: וכשאין נשים בצבא ואין - - - קבלת החלטות הבכיר ביותר, אז אנחנו לא נמצאות שם כדי לקחת חלק, ולעצב את ההחלטות שמשפיעות על כולנו.

תניה מורקס: יש גם מהלכים חיוביים של משרדי הממשלה, כולל מהלך מבורך של שר החוץ לבחינת חסמים העומדים בפני נשים, ואת קידום התפקידים של ראשות הנציבויות, ואני מקווה שאנחנו נראה פרות לזה, ובשנים הקרובות אולי יותר נשים בעמדות בכירות במשרד החוץ.

תניה מורקס: אני לא שמעתי טוב אם ראש הרשות לקידום מעמד האישה, דיברה על מאגר שלה לתפקידים בכירים.

תניה מורקס: אבל יש במאגר הקיים הזה, בפועל, אנחנו מיישמות את זה, ושולחות קורות חיים של נשים מקצועיות לתפקידים שנפתחו במשרדי הממשלה.

תניה מורקס: אני מקווה לחבור למאגר.

תניה מורקס: הבנתי שהן מעלות שלב במאגר הזה, מפתחות אותו.

תניה מורקס: אני חושבת שזה דבר חיובי.

תניה מורקס: אנחנו עובדות על כך שכל האפשרויות יהיו פתוחות בפני נשים וגברים בתחומי הביטחון ומדיניות על בסיס מקצועי ולא מגדרי, כדי לקחת חלק בקבלת החלטות לאומיות.

תניה מורקס: אני רוצה לדבר על "שומר החומות" והעימותים הפנים מדינתיים במאי.

תניה מורקס: אנחנו קראנו לחברות כנסת ממפלגות שונות לצאת בקריאה משותפת להפסקת האלימות והסתה, מתוך מחשבה שיש לנשים שהן בעמדות בכירות אמירה ויכולת להשפיע באופן חיובי על החוסן הלאומי של כולנו, לא משנה מאיזו מפלגה ומה הדעות הפוליטיות, אבל לאחד כוחות בקריאה משותפת.

תניה מורקס: זה לא קרה בפועל.

תניה מורקס: אני חושבת שזה דבר מאוד חשוב.

תניה מורקס: אנחנו עסקנו בקידום בתופעות שידברו בנושאים ביטחוניים ומדיניים בהקשרים שונים – חוסן לאומי, עורף, אזרחים, גיאו-פוליטיקה, וכו'.

תניה מורקס: אני חושבת כשיש יותר אנשים במיוחד מאוכלוסיות שונות גם בתקשורת וגם בפאנלים מקצועיים, אז זה יעודד נשים צעירות יותר להיכנס לתחומים האלה.

תניה מורקס: דבר אחרון.

תניה מורקס: יש הדרה כפולה שאנחנו רואות גם בשנה האחרונה, גם כשהן משתתפות, אז אין עליהן דיווח, למשל בהסכמי הנורמליזציה היו לא מעט נשים שלקחו חלק גם בכתיבה של ההסכמים עצמם ממשרד החוץ, וגם נסעו להשתתף בדיונים עצמם.

תניה מורקס: לצערי בתמונות הרשמיות שיצאו, אין אף תמונה של אישה.

תניה מורקס: גם הנשים הבכירות ביותר, מנכ"ליות של משרדים לא הופיעו בתמונות, והתמונות היחידות שאני מצאתי היו מ"על ערבייה" בטוייטר.

תניה מורקס: זה גם משהו שצריך לקחת בחשבון.

תניה מורקס: אני חושבת שזה מאוד חבל, כי יש נשים שלוקחות חלק במוקדים האלה גם במשא ומתן מדיני, וחבל להוציא אותן מהתמונה.

תניה מורקס: דובר על זה שיש לא מעט החלטות ממשלה שעוסקות בפועל ביישום 1325.

תניה מורקס: אני ספרתי חמש החלטות ממשלה.

תניה מורקס: ואני חושבת, ואגיד את זה מחר בדיון שלנו, הדבר העקרוני ביותר זה לא ליצור עוד החלטה, אלא ליצור מנגנונים של הטמעה, יעדים מדידים, מנגנוני דיווח ויישום.

תניה מורקס: תודה רבה.

עאידה תומא סלימאן: תודה רבה.

חיה עבו: אנחנו בתנועת "נשים עושות שלום", שמטרתה, סיום הסכסוך הישראלי פלסטיני, באמצעות הסכם מדיני מכבד, לא אלים, ומוסכם על שני הצדדים.

חיה עבו: יודעות שהמטרה הזאת לא תושג ללא נשים סביב שולחן הדיונים וקבלת ההחלטות בנושא שלום וביטחון.

חיה עבו: וזה הפן שמבחינתנו הכי חשוב כרגע ב-1325.

חיה עבו: ולכן, אנחנו חושבות שחייבים לגבש, לתקצב תוכנית פעולה ליישום מיידי של החלטה 1325.

חיה עבו: עברנו כבר כל כך הרבה שנים מאז שזה הוחלט, מאז שנחקק החוק בישראל, באמת, הגיע העת.

חיה עבו: חשוב לדעת האם וכמה נשים יושבות סביב השולחן בגוף שמגיש הערכות מצב, לגבש הצעות למדיניות ארוכת טווח, ונראה כגוף המשמעותי ביותר שמייעץ לקבינט ולממשלה הנותן ביטחון לאומי.

חיה עבו: פה אני חושבת שהמשמעות של ביטחון, יכולה לקבל את כל המשמעויות שדוברו פה עד עכשיו.

חיה עבו: במטה לביטחון לאומי, צריך לדאוג לכל הביטחון של נשים וגברים, וכל מה שדיברנו.

חיה עבו: האם יש נשים בתפקידים בכירים – אני בטוחה שיש, אבל בכל מיני ועדות שהן הציעו, הנשים היו תחקירניות.

חיה עבו: אז המצב הזה הוא בלתי נסבל.

חיה עבו: וכמו שנאמר פה כבר קודם, יש מספיק רשימות, ושלא יגידו לנו שלא מצאו נשים לשים בוועדות האלה.

חיה עבו: אנחנו חושבת שצריך להתחיל להשפיע גם מלמעלה.

חיה עבו: זאת אומרת, יהיו שם יותר נשים.

חיה עבו: אפשר יהיה לשנות את הגוף הזה גם מבפנים.

חיה עבו: אנחנו מאוד חושבות שהוא צריך להגיש הערכות מצב, וגם לחפש חלופות מדיניות שיביאו ביטחון לכל היושבות והיושבים בסכסוך המתמשך והנורא הזה.

חיה עבו: ולנשים יש השפעה מאוד גדולה.

חיה עבו: אז כרגע צריך בעינינו לא להתחיל בכל מיני תוכניות חינוכיות ובאגפים שוליים במשרדים מלמעלה, אנחנו רואים כשיש שרות – יש מנכ"ליות.

חיה עבו: אז בכל הגופים של ביטחון, ובעיניי, בגוף הזה שהוא מאוד משמעותי.

חיה עבו: ראינו בתקופה של הקורונה איזה כוח יש למל"ל.

חיה עבו: בואו נשים שם נשים ונשנה את המצב של הביטחון של כולנו.

עאידה תומא סלימאן: תודה רבה.

עאידה תומא סלימאן: בבקשה, חברת הכנסת אמילי חיה מואטי.

אמילי חיה מואטי: לפני שאני חוזרת לוועדת חוץ וביטחון, יש לי כמה דברים אופטימיים לספר לכן.

אמילי חיה מואטי: דבר ראשון, אני רוצה לציין את חברותיי אושרה פרידמן, חיה עבו, ותניה מורקס, חברות כנסת, יושבת-ראש הוועדה, תודה שכולכן כאן.

אמילי חיה מואטי: סליחה שלא יכולתי להיות לפני כן.

אמילי חיה מואטי: חוק חלופות מדיניות של נשים עושות שלום, נמצא כבר על שולחן הכנסת.

אמילי חיה מואטי: אני מאוד מקווה שבקרוב הוא יהפוך להיות חוק בספר החוקים הישראלי.

אמילי חיה מואטי: אנחנו עובדות מאוד קשה יחד.

אמילי חיה מואטי: ואני רואה בנשים עושות שלום אוטוריטה לכל דבר ועניין.

אמילי חיה מואטי: התכוונתי להביא את אותם דברים לפורום "דבורה", בראשות תניה מורקס, שכל שאלה, כל עניין שעולה, כל תמיכה שחברת כנסת מין השורה יכולה לקבל בענייני ביטחון ומדיניות הם לחלוטין כתובת.

אמילי חיה מואטי: הדברים האופטימיים הנוספים שאני רוצה להגיד, כשבקבינט המדיני ביטחוני יש 40% מספר חסר תקדים.

אמילי חיה מואטי: יש מחשבה מוטעית שאולי המעורבות שלנו, מרכך במשהו את התפיסה הכללית.

אמילי חיה מואטי: אז קודם כל, יש אפשרות, ואני גאה בה.

אמילי חיה מואטי: אני חושבת שאנחנו צריכות לדבר יותר על מדיניות ועל שלום, ולא רק התחמשות ולחימה.

אמילי חיה מואטי: זאת אומרת, צבא הגנה לישראל, ולהפוך כל להסדר מדיני עם הפלסטינים בכל זמן, זה קריטי להמשך קיומה של מדינת ישראל.

אמילי חיה מואטי: זה קריטי ותודה לנשים הנפלאות ותודה לכולן, נציגות וליושבת שכינסה את הדיון הכול כך חשוב הזה.

עאידה תומא סלימאן: אני חייבת להגיד את הקולות של הנשים שנמצאות בעמדות כל כך חשובות ובכירות.

עאידה תומא סלימאן: אני כנראה אף פעם לא אשב בוועדת חוץ וביטחון.

עאידה תומא סלימאן: אבל אני הייתי רוצה לשמוע גם מכן עמדות ברורות מדברים שקורים, לא רק מה רוצים שיקרה.

עאידה תומא סלימאן: אלא מה קורה עכשיו, ואיך זה משפיע על חיי הנשים ביום יום.

אמילי חיה מואטי: העמדה שלי לגבי הסכסוך הישראלי פלסטיני היא מאוד ברורה, גם החזון שלי מאוד ברור ברמה של מפות, ואני אשמח לפרוס את זה בפניך.

עאידה תומא סלימאן: לא.

עאידה תומא סלימאן: זה לא עניין של מפות וזה לא עניין של חזון.

עאידה תומא סלימאן: אמרתי, חזון אני מכירה.

עאידה תומא סלימאן: השאלה מה קורה ביום יום בשטח שנותן לנשים לאבד למשל את ביטחונן.

עאידה תומא סלימאן: את הרגשת הביטחון הקיימת.

עאידה תומא סלימאן: את השפעת ההחלטות גם כן שמתקבלות בממשלה על חיי הנשים גם בישראל.

עאידה תומא סלימאן: אני חושבת שזאת זווית שרק אתן כנשים שנמצאות במקומות האלה, בצמתים האלה – אנחנו לא מדברים על לעדן, אני רוצה שתשנו.

אמילי חיה מואטי: אני מבקשת להתנצל על נקודות העיוורון שישנן גם אצלי בנושאים האלה.

אמילי חיה מואטי: תודה.

עאידה תומא סלימאן: נשמח שנשוחח על הזה.

עאידה תומא סלימאן: ולהעביר לך הרבה מהחומרים שקיימים אצלי בנושא הזה.

עאידה תומא סלימאן: תודה רבה חברת הכנסת אמילי, גם על הדברים, וגם על הנכונות בלשמוע ולשוחח על הנושא.

אושרה פרידמן: תודה רבה.

אושרה פרידמן: החלטה 1325, מכילה בתוכה מספר יעדים.

אושרה פרידמן: לתפיסתי, ההתכנסות של הוועדה הבין-משרדית, נועדה בעצם לקחת את כל היעדים האלה ולבחון מה כבר נעשה, צריך להיעשות בתוכנית שהיא גם מדידה עם יעדים שכוללים גם מי השותפים – החברה האזרחית, משרדי הממשלה ועוד גופים גם ברמה הבין-לאומית, יחד עם שותפים רבים, כדי לייצר באמת תוכנית שתהווה לנו גאווה, לא רק גאווה של עשינו את זה, אלא הלכה למעשה שאפשר גם לפרוט אותה ולמדוד אותה.

אושרה פרידמן: אני רוצה להתייחס לעניין הוועדה בהמשך לדברים של יקירתי תניה.

אושרה פרידמן: סביר להניח שאת כנראה לא מכירה את המאגר מבפנים ומבחוץ, ואני אשמח לעשות את זה.

אושרה פרידמן: במאגר ישנם למעלה מ-2,000 נשים.

אושרה פרידמן: כל המכרזים שמגיעים ממשרדי הממשלה, נציבות שרות המדינה, או כל משרד כזה או אחר, אני יכולה לציין פה את משרד המשפטים שעושה עבודה נאמנה ומעביר אלינו את כל ועדות האיתור והפניות.

אושרה פרידמן: אנחנו מפיצים לכל נשות המאגר בהתאם לתנאי הסף שהם נרשמו.

אושרה פרידמן: יתרה מזאת, אני בעד שיפיצו גם מחוץ לטובת העניין, כדי שכמה שיותר נשים התברגו, זו לא נחלת ההפצה רק שלנו.

אושרה פרידמן: ההיפך – אם את מפיצה, ואת מגייסת, זו אותה מידה שאנחנו מגייסים.

אושרה פרידמן: אני רק אתן דוגמה לוועדה המייעצת של המל"ל.

אושרה פרידמן: כשהיה איתה קריאה להקים ועדה מייעצת ליציאה ממשבר הקורונה, ובהמשך, לקיים ועדה שתתמודד עם משברים בשעות חירום – נעשתה פנייה גם למאגר לטובת העניין, ואנחנו הנפקנו להם רשומה, באותה מידה גם הפנינו דמויות שונות שהן לדעתנו חשובות וחיוניות, גם אם הן לא כלולות בתוך מאגר נשים, מבחינתי זו התגייסות של כולנו להקים סל של נשים מומחיות, מקצועיות, ברות דעת, שיכולות לעשות את השינוי המהותי הזה.

אושרה פרידמן: ולכן, אני רואה בתהליך הזה, משהו שהוא משותף לכולם ולא ב"הפרד ומשול", אני הכי בעד לעשות את זה ביחד.

אושרה פרידמן: ואני חושבת שבאספקט הזה, אנחנו נמצאים בתהליך של הטמעת המאגר.

אושרה פרידמן: יש משרדים שעושים בזה שימוש כמעט קבוע לצורך העניין, ויש משרדים שאנחנו עוברים איתם תהליך.

אושרה פרידמן: אנחנו עושים שימוש במאגר.

אושרה פרידמן: יש משרדים שעושים בזה שימוש מאוד אינטנסיבי בהתאם לכל מכרז, או כנס או אירוע, או פאנל שמעוניינים לעשות.

אושרה פרידמן: ויש משרדים שאנחנו עושים עליהם ריצ'ינג אאוט, וזה גם מתפקידנו לצורך העניין, כי אתה לא באמת חושב מי לא נמצא מולי במשקפיים שאני מרכיב, והתפקיד שלנו – לעזור להן להרכיב את המשקפיים האלה, שיראו לא רק את ההיבט המגדרי, גם את ההיבט של הרב מגזרי באוכלוסיות השונות שיש בחברה הישראלית כדי לא באמת להישאר אטום ולהיות רק חד-ממדי.

עאידה תומא סלימאן: תודה רבה.

עאידה תומא סלימאן: עו"ד הילה טנא-גלעד.

עאידה תומא סלימאן: בבקשה.

הילה טנא-גלעד: תודה.

הילה טנא-גלעד: רק להשלים.

הילה טנא-גלעד: אני ממחלקת ייעוץ וחקיקה, משפט בינלאומי.

הילה טנא-גלעד: אנחנו בעצם אמונים על בין היתר על מערך דיווחים לאמנות זכויות האדם, כולל CEDAW בזווית הזאת באמת אנחנו הרבה ב-1325.

הילה טנא-גלעד: כידוע, ועדת האו"ם לביעור כל צורות האפליה נגד נשים בשיח שוטף עמנו.

הילה טנא-גלעד: גם בהופעה שהיינו ב-2017, זכיתי שאביבה תהיה לצידי כיו"רית משותפת של המשלחת, אז באמת הנושא הזה עלה.

הילה טנא-גלעד: והוועדה באמת גם בהמלצות שלה, הפנתה אלינו שורת שאלות לגבי 1325, היישום, הצמתים, בדגש על היבטים שנוגעים גם להטמעה, גם להטמעה בתוך הממשלה, גם להטמעה ספציפית בצו, כמו שגם ציינה מטעם פורום "דבורה", ובאמת, גם בהמלצה כללית של האמנה שעוסקת ספציפית ב-1325, יש שורה של סוגיות שאנחנו לוקחים איתנו לכמה וכמה היבטים.

הילה טנא-גלעד: התחום הזה במשרד מובל בעצם בשני ראשים – גם על-ידי בהיבטים הבין-לאומיים, וגם המחלקה החוקתית שלנו, עו"ד ליאת בן-מאיר, שנמצאת עמנו כאן בזום, ובאמת, בראייה שלנו זה קשור גם להיבטי שוויון, שבו ליאת מחר תציג בפורום שיש לנו בוועדה את העמדה של היועץ, את ההנחיות של היועץ, ואת ההיבטים של החקיקה הרלבנטית.

הילה טנא-גלעד: ואני אציג בהיבטים של המשפט הבין-לאומי.

הילה טנא-גלעד: בהקשר הזה, כרגע אנחנו מאומצות, כמו שגברתי יודעת, על כל נושא של מהלך ההצטרפות לאמנת איסטנבול, שאני שמחה להגיד שאנחנו באמת מצליחים לקדם אותו משמעותית.

הילה טנא-גלעד: ואני מקווה שנוכל להתכנס בתקופה הקרובה מאוד, בשיתוף שורה ארוכה של משרדי ממשלה שמסייעים לנו רבות – משרד החוץ, משרד הרווחה, הבט"פ, חלקם כמובן יהיו בדיון הקרוב גברתי מובילה.

הילה טנא-גלעד: אנחנו בתקופה האחרונה, יחד עם משרד החוץ, והרשות מקדמים את הנושא של 1325.

הילה טנא-גלעד: אני מאוד שמחה שאנחנו מתכנסים מחר לדיון הראשוני.

הילה טנא-גלעד: אני מאוד מקווה שזה התכנס לתוכנית מגובשת בנושא הזה, ברוח של ההחלטה, ואנחנו כאמור שמחות ללוות את העניין.

הילה טנא-גלעד: תודה.

עאידה תומא סלימאן: אני אשמח אם אפשר להעביר לנו את השאלות שנשאלתן, או בקשת ההבהרות.

הילה טנא-גלעד: במהלך ההופעה עצמה, יש בעצם פינג-פונג של שאלות ותשובות עם חברות הוועדה, כשבסופו של דבר יש מסקנות.

הילה טנא-גלעד: בשמחה.

עאידה תומא סלימאן: לא עכשיו.

עאידה תומא סלימאן: אנחנו נשמח לקבל את זה.

עאידה תומא סלימאן: תודה רבה לכולכן.

עאידה תומא סלימאן: אני מודה על דיון חשוב זה.

עאידה תומא סלימאן: אני חושבת שהיה ברור מתחילת דרכי בוועדה הזו, שהנושא הוא נושא חשוב לי וקרוב לליבי, ואני רואה בו אחד ההישגים הגדולים של התנועה הפמיניסטית הבין-לאומית.

עאידה תומא סלימאן: אנחנו לא התייחסנו להחלטת מועצת האו"ם שבעצם מלווה את ההחלטה הזו שקשורה לפגיעות מיניות בצל קונפליקטים, שהיא גם כן החלטה מאוד חשובה, ואולי כדאי מאוד שפעם נקדיש דיון לזה.

עאידה תומא סלימאן: אני יודעת שהרבה אנשים חושבים שאין דבר כזה אצלנו, אבל זה לא נכון.

עאידה תומא סלימאן: אנחנו רק גילינו לאחרונה, אפילו הייתה החלטת בית-משפט בנושא הזה נגד מי שניצל את מעמדו כדי לתקוף מיניות נשים פלסטיניות.

עאידה תומא סלימאן: אבל בכל זאת, נבילה אמרה דבר שהוא נכון בעיניי, שאי-אפשר להתייחס ל-1325, ולהתעלם מהפיל שעומד באמצע החדר, שזה עניין הסכסוך.

עאידה תומא סלימאן: הרי 1325, זאת המטרה העיקרית שלו.

עאידה תומא סלימאן: זה לבחון איך נשים יכולות לשנות את המציאות הקשה שלהן כנשים שנמצאות בתוך קונפליקט, וקונפליקט מזוין, כדי ליצור ממנו תהליך של שיקום חברה ושל שוויון מגדרי, ואז מדברים על מעורבות שלהם.

עאידה תומא סלימאן: כל עוד הסכסוך נמשך – כל המאמצים שלנו יישארו סוג של להסתובב בתוך מעגל סגור שלא נדע לצאת ממנו.

עאידה תומא סלימאן: אנחנו חייבות שאחד מהתרומות העיקריות שלנו כנשים, כאשר מגיעות למעמד קבלת ההחלטות, הוא לתרום בכיוון של מדיניות ופוליטיקה אחרת שפותרת סכסוכים בצורה אחרת, ובונה חברה שמטיבה עם מצב הנשים ועם ביטחונן האנושי.

עאידה תומא סלימאן: המושג ביטחון אנושי, הוא הרבה יותר רחב מאשר רק העניין של ביטחון לאומי.

עאידה תומא סלימאן: אני מאוד מקווה שנגיע לימים האלה.

עאידה תומא סלימאן: אבל מצד שני, אני חייבת להגיד, שהוועדה, ואני מודאגות מאוד מהעיכובים המאוד ברורים בביצוע החלטת הממשלה.

עאידה תומא סלימאן: החלטות הממשלה היו מאוד מפורטות, מאוד ברורות.

עאידה תומא סלימאן: יכול להיות שהייתי רוצה שיהיו יותר רחבות, אבל אפילו את המועט שמתקבל, לצערנו הרב, לא יושם.

עאידה תומא סלימאן: אנחנו עדיין מדשדשות מאחורה.

עאידה תומא סלימאן: ואפילו חלק מהצעדים שעשינו אותם, כמו בנושא של תקצוב מגדרי, או ניתוח בתקציב הזה, נסוגנו רבות בתקציב הזה.

עאידה תומא סלימאן: הניתוח שנעשה, אני מאוד חוששת שהוא נעשה לצאת מדי חובה, מעיד על חוסר הבנה וחוסר חשיבות.

עאידה תומא סלימאן: אני מאוד מודאגת מזה שדווקא המתווה יצא אחרי שכבר הוגש התקציב.

עאידה תומא סלימאן: ואני קוראת לרשות באמת להתחיל לעבוד מהיום.

עאידה תומא סלימאן: נשארה לנו שנה אחת להתחיל לעבוד עם הצוותים על ההכשרות גם כן בנושא הטמעה מגדרית.

עאידה תומא סלימאן: אני חייבת להזכיר, שבתשובתה של השרה לשאילתה שהגשתי, נאמר לי בצורה הכי ברורה, שהמדריך להטמעה מגדרית, ואנחנו מדברים על נובמבר שנה שעברה, לפני שנה, המדריך הושלם ונמצא בשלבי עריכה.

עאידה תומא סלימאן: הדברים לוקחים יותר מדי זמן.

עאידה תומא סלימאן: ואני מאמינה שאף פעם אין חלל ריק.

עאידה תומא סלימאן: אנחנו לא עושות ומתקדמות - יש נסיגה אחורה.

עאידה תומא סלימאן: ואנחנו רואות את זה בהרבה מישורים.

עאידה תומא סלימאן: חייבים לזרז את התהליכים.

עאידה תומא סלימאן: אני מברכת מאוד שסוף סוף הוועדה הבין-משרדית קמה, והיא מתאספת מחר.

עאידה תומא סלימאן: אנחנו נלווה את העשייה של הוועדה הבין-משרדית, ואני אשמח מדי פעם להזמין אתכן כדי לקבל דיווחים איך זה מתקדם, כדי שלא נגיע ב-8 למרץ הבא, ונגיד – לא הספקנו.

עאידה תומא סלימאן: מצד שני, אני רוצה להדגיש את החשיבות של נציגות מארגוני החברה האזרחית בחברות מתמדת, וליווי מתמיד לוועדה הבין-משרדית.

עאידה תומא סלימאן: לא יכול להיות שהוועדה שתדון בעניין ההחלטה שמדברת על ייצוג נשים, תרחיק מתוכה נציגות של ארגונים שעוסקים בנושאים האלה יומם ולילה.

עאידה תומא סלימאן: עם כל הכבוד, למנכ"לים של משרדי הממשלה, הם לא עוסקים ומבינים בזה יותר מארגוני השטח.

עאידה תומא סלימאן: והאמירה של ארגוני השטח, היא אמירה מאוד חשובה, ומאוד צריכה להישמע בתוך הוועדה.

עאידה תומא סלימאן: אני חושבת גם שמגוון של ארגוני השטח - לא ייתכן שארגוני חברה אזרחית שמייצגים חלקים שונים, או קובצות שונות בתוך החברה הישראלית, לא יישבו סביב השולחן.

עאידה תומא סלימאן: אני חושבת שלפחות הרשות תיתן דוגמה בוועדה שלה של מה זה נקרא שילוב נשים בהעמדת בקבלת החלטות, מתוך הייצוג שיהיה בתוך הוועדה הזאת.

עאידה תומא סלימאן: אני מאוד מודה לכולכן.

עאידה תומא סלימאן: אנחנו כנראה נקיים דיון על הנושא של הנשק, והשפעתו על ביטחונן והרגשת ביטחונן של הנשים, אם זה באופן כללי במדינה, או בעניין התבחינים, או אם זה בעניין החברה הערבית פנימה.

עאידה תומא סלימאן: נשמח אם תשתתפו.

עאידה תומא סלימאן: תודה לכולן.

עאידה תומא סלימאן: הישיבה נעולה.